Նոր կառավարութեան կազմութիւնը եւ Թրիփոլիի զարգացումները կը մնան ամենատիրական օրակարգերը: Հանրապետութեան նախագահ Միշէլ Սըլէյման պատրաստակամութիւն յայտնեց ընդունելու որեւէ տարազով կառավարութիւն, այնքան ժամանակ որ անիկա կը վայելէ լիբանանցիներու մեծամասնութեան հաւանութիւնը: Նախագահ ը ընդգծեց, թէ երկիրը խիստ անհրաժեշտութիւնը ունի նոր կառավարութեան: Գալով նոր կառավարութիւն կազմելու զարգացումներուն, նախկին վարչապետ Սաատ Հարիրի յայտարարեց, թէ Հըզպալլա՝ Պաապտայի Յայտարարութեան յանձնառու ըլլալու պարագային, կրնայ մաս կազմել կառավարութեան: Նախագահ Սըլէյման ընդունեց Սայտան ներկայացնող պատուիրակութիւն մը Ֆուատ Սինիորայի, Պահիա Հարիրիի ընկերակցութեամբ, ԵՈՒՆԻՍԷՖ-ի վարչական տնօրէն Անթոնի Լէյքը եւ այլ այցելուներ: